EARTH เตรียมร้องศาลปกครองไม่ขอเทรดชั่วคราว หลังผถห. 99% โหวตโน!
EARTH เตรียมร้องศาลปกครองไม่ขอเทรดชั่วคราว หลังผถห. 99% โหวตโน!
EARTH เตรียมร้องศาลปกครองไม่ขอเทรดชั่วคราวหลังผถห. 99% โหวตโน!
20 มิ.ย. 2562

นายสาวิน จินดากุล ประธานกรรมการบริหาร และกรรมการผู้จัดการ บริษัท เอ็นเนอร์ยี่ เอิร์ธ จำกัด (มหาชน) หรือ EARTH เปิดเผยว่า ตามที่ตลาดหลักทรัพย์แห่งประเทศไทย (ตลท.) ได้ประกาศรายชื่อหลักทรัพย์ที่จะเปิดให้ซื้อขายเป็นการชั่วคราว ระหว่างวันที่ 1-31 ก.ค. 62 หลังถูกแขวน SP มาเป็นเวลานานจำนวน 16 บริษัท ซึ่งหนึ่งในนั้นคือ EARTH ด้วยนั้น บริษัทเตรียมที่จะยื่นเอกสารเพื่อร้องต่อศาลปกครองภายใน 1-2 วันนี้ เพื่อให้คุ้มครองการเปิดซื้อขายหุ้นชั่วคราวดังกล่าว ตามความประสงค์ของผู้ถือหุ้นที่ได้ลงมติในที่ประชุมผู้ถือหุ้นเป็นเสียงส่วนใหญ่ถึงราว 99%
“หลังจากมีรายชื่อที่ ตลท. ประกาศชื่อหุ้นออกมา บริษัทก็เตรียมที่จะยื่นต่อศาลปกครองต่อไป ทั้งนี้ทั้งนั้นก็ต้องขึ้นอยู่กับศาลว่าจะพิจารณาอย่างไร แต่หากร้องศาลแล้วไม่เป็นผล ก็คงต้องประชาสัมพันธ์ให้รู้ถึงทิศทางการดำเนินงานของบริษัท และสถานการณ์ของบริษัทในปัจจุบัน ซึ่งยังสามารถกลับมาเติบโตได้ ด้วยทรัพย์สินที่บริษัทมีอยู่ ในขณะเดียวกันก็มีผู้ถือหุ้นรายย่อยกว่า 1,000 คนตั้งกลุ่มไลน์ขึ้นมาชื่อ SAFE EARTH ก็เป็นกลุ่มคนกลุ่มหนึ่งที่จะคอยให้ข้อมูลกัน และรู้อยู่แล้วว่าควรหรือไม่ควรเทรด” นายสาวิน กล่าว